Project:Sandbox

= Agyi aneurizma =

Bevezetés
Az aneurizma nem más, mint az érfalon található tágulat, kitüremkedés, aminek hátterében az érfal gyengesége áll. Gyakorta verőerek elágazásánál alakul ki. Ahogy a vér keresztüláramlik az érintett érpályán, a vérnyomás hatására egy kis területen az érfal kiboltosul, kitüremkedik, mint egy léggömb. Aneurizma a test bármelyik verőerében kialakulhat, de a két leggyakoribb előfordulási helye a hasi aortában (az a verőér, ami a vért a szívből a test többi részébe juttatja) és az agyban van.

Az agyi aneurizma
Az agyban kifejlődő aneurizmának az orvosi elnevezése az intrakraniális vagy cerebrális aneurizma. A legtöbb agyi aneurizma csak akkor eredményez tüneteket, ha megreped. Ez egy rendkívül veszélyes állapotot jelent, amit subarachnoideális vérzésnek (SAV) nevezünk. Ekkor a megrepedt aneurizma okozta vérzés nagymértékű agyi károsodást eredményezhet, valamint olyan tünetekkel járhat, mint: Minden 5 emberből 3, akinek subarachnoideális vérzése van, két héten belül elhalálozik, a túlélők felénél pedig súlyos agyi károsodás és cselekvőképtelenség marad hátra.
 * hirtelen éles, fájdalmas fejfájás – gyakran ezt az érzést úgy jellemzik, hogy ”villámcsapásszerű fejfájás”, amely hasonló, mint egy hirtelen fejet ért ütés, olyan erős, szinte vakító fájdalommal, ami semmilyen korábbi fejfájáshoz nem mérhető
 * merev nyak
 * rosszullét és hányás
 * fényre fokozódó fájdalom

A megrepedt agyi aneurizma egészségügyi vészhelyzet. Ha azt gyanítja, hogy Önnek vagy valakinek a környezetében megrepedt az aneurizmája, azonnal tárcsázza a 112-es vagy a 104-es segélyhívó telefonszám egyikét, és kérje a mentők segítségét.

Az agyi aneurizma kezelése
Ha sikerül felfedezni az agyi aneurizmát mielőtt az megrepedne, a kezelés elsődleges célja az lesz, hogy megelőzze az esetleges megrepedést. A legtöbb aneurizmát nem fenyegeti a megrepedés veszélye, ezért a műtéti kezelést csak akkor fogják elvégezni, ha az esetleges megrepedés esélye különösen magas.

A műtéti kezelés végrehajtását eldöntő tényezők közé tartozik a beteg életkora, az aneurizma mérete és elhelyezkedése, a családi kórelőzmény, valamint a beteg általános egészségügyi állapota és esetleges meglévő betegségei.

Amennyiben a műtéti kezelés javasolt, ennek két módja van. Az aneurizma feltölthető egy erre a célra szolgáló fémorsóval, vagy egy nyitott műtét alkalmával az aneurizma lezárható egy fémkapocs segítségével.

Ha a megrepedés esélye alacsony, rendszeres vizsgálatok segítségével nyomon követik az aneurizma állapotát. Ekkor egyrészt vérnyomáscsökkentő gyógyszerek szedése, másrészt néhány olyan orvosi tanács betartása ajánlott, ami segít minimalizálni az aneurizma megrepedésének esélyét (például dohányosok esetében a dohányterméről való leszokás).

Miért alakul ki az agyi aneurizma?
Egyelőre tisztázatlan, hogy mi okozza az érintett érfalak gyengeségét, azonban néhány kockázati tényező jól ismert: Néhány esetben az aneurizma annak következtében alakulhat ki, hogy az érfalak már a születéstől fogva gyengébbek.
 * dohányzás
 * magas vérnyomás
 * családi halmozódás.